Diari Oficial de la Generalitat Valenciana


Sumari del DOGV 9768, del 17-01-2024 (2024/150)

Anunci de l'aprovació definitiva del Projecte d'expropiació per a l'obtenció de sòl dotacional en l'entorn de l'estació d'Adif i del CEIP Jaume I de Castelló de la Plana.
--------------------------------------------------------------------------------------------------------------------------------------------------------------------------

### Dades del document

Número de DOGV
:   9768

Data del DOGV
:   17-01-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/150


Data del document
:   23-12-2023

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * administració local
    * pla d'urbanisme

Anunci de l'aprovació definitiva del Projecte d'expropiació per a l'obtenció de sòl dotacional en l'entorn de l'estació d'Adif i del CEIP Jaume I de Castelló de la Plana. [2024/150]  
La Junta de Govern Local de l'Ajuntament de Castelló de la Plana, en sessió celebrada en data 21 de desembre de 2023, va adoptar l'acord d'aprovació definitiva del projecte esmentat, la part dispositiva del qual disposa:  
«1) Estimar l'al·legació presentada per Joaquín León Cortes, Antonio Moles Tomás i Ana Juan Escrig; i desestimar les al·legacions formulades per Mercedes Ángeles Falomir Villacañas, Juan Manuel Falomir Villacañas, Vicente Falomir Pitarch, Fernando Falomir Maristany, Jacobo Falomir Maristany, María Mercedes Falomir Maristany, María Elisa Falomir Maristany i Jaime Alfredo Falomir Adsuara; María José Gómez Castelló i Silvia Serrano Martí com a administradores mancomunades de la mercantil Permutas y Solares, SL; i per Jaime Frígols Martín, en nom i representació de Josefina del Consuelo Martínez Rovira, pels motius exposats anteriorment.  
2) Aprovar definitivament el Projecte d'expropiació, per taxació conjunta, per a l'obtenció de sòl dotacional en l'entorn de l'estació d'Adif i del CEIP Jaume I, redactat per la mercantil Unomil Arquitectos, SLP (firmat digitalment per Antonio Cesáreo Agost Pérez i José Guillermo Gauchía Moreno, amb DNI \*\*\*3305\*\* i \*\*\*3228\*\*, respectivament, de conformitat amb les dades i titularitat que hi ha en els certificats de domini i càrregues.  
3) Aprovar la relació dels titulars de béns i drets que figuren i que es detallen a continuació:  
  
(\*) en substitució de 81.738,07 €, 45.496,19 € i 26.792,35 € del preu just del valor del sòl de les finques número d'orde 4, 5 i 6, respectivament.  
  
4) Acceptar el pagament del preu just del valor del sòl, mitjançant l'atribució de reserva d'aprofitament urbanístic establida en l'informe del director d'Urbanisme de 14 de desembre de 2023, que es concreta en 650,68 m²tuc, 366,17 m²tuc i 223,55 m²tuc per a les finques amb número d'orde, segons el projecte, 4, 5 i 6, respectivament, i que podrà materialitzar dins de l'àmbit del sector SR-Cremor.  
5) Autoritzar i disposar la despesa de 628.269,11 €, a què ascendix el preu just total per a les finques amb número d'orde, segons el projecte, 1, 2, 3 i 7 afectades en el projecte expropiatori que se seguix.  
6) Reconéixer l'obligació als titulars de béns i drets que figuren en la relació que es detalla a continuació, en concepte de preu just, pels imports que figuren en la relació esmentada i que ascendixen a un total de 628.269,11  €, a fi que puga ser ordenat el pagament d'este preu just en favor de les persones beneficiàries o, si és el cas, consignar-lo en la caixa de depòsits de la Tresoreria municipal, i procedir a alçar les actes de pagament i ocupació corresponents. I subscriure les corresponents actes i acord expropiatori amb els titulars de les finques núm. 4, 5 i 6.  
  
  
7) Notificar este acord a les persones interessades i al Registre de la Propietat perquè porte a terme la pràctica dels assentaments que corresponguen.  
8) Traslladar este acord al Ministeri Fiscal, en relació amb la finca núm. 2, segons el projecte, d'acord amb l'article 5 de la LEF.  
9) Traslladar el present acord al director de l'Oficina de comptabilitat i gestió pressupostària i a la Tresoreria municipal d'este ajuntament perquè porten a terme les actuacions corresponents.»  
  
La qual cosa es fa pública a l'efecte del que disposa l'article 112.8 del text refós de la Llei d'ordenació del territori, urbanisme i paisatge de la Comunitat Valenciana, aprovat pel Decret legislatiu 1/2021, de 18 de juny, del qual es desprén que les persones interessades podran impugnar la resolució, davant del Jurat Provincial d'Expropiació Forçosa, a l'efecte de revisar el preu just. En vista dels articles 121 i següents de la Llei 39/2015 del procediment administratiu comú de les administracions públiques, d'1 d'octubre, el termini per a la interposició del recurs és d'un mes comptat a partir de l'endemà de la recepció de la present notificació. Transcorregut este termini sense haver-se interposat cap recurs, la resolució serà ferma amb caràcter general.  
  
Castelló de la Plana, 23 de desembre de 2023.- El delegat de govern de l'Àrea d'Urbanisme i Serveis Públics: Sergio Toledo Llorens.